CELEX: 62020TN0587
Language: fi
Date: 2020-09-24 00:00:00
Title: Asia T-587/20: Kanne 24.9.2020 – MO v. neuvosto

14.12.2020   
            
            
               FI
            
            
               Euroopan unionin virallinen lehti
            
            
               C 433/55
            
         
      Kanne 24.9.2020 – MO v. neuvosto
      (Asia T-587/20)
      (2020/C 433/70)
      Oikeudenkäyntikieli: ranska
      
         Asianosaiset
      
      
         Kantaja: MO (edustaja: asianajaja A. Guillerme)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan nimittävän viranomaisen 19.11.2019 päivätyn päätöksen, joka koskee MO:n siirtoa romanian kielen käännösyksikköön;
               
            
                  —
               
               
                  kumoamaan kantajaa koskevan vuoden 2019 arviointikertomuksen;
               
            
                  —
               
               
                  toteamaan, että hallinto on toiminut lainvastaisesti MO:ta kohtaan vuodesta 2016 alkaen, ja tuomitsemaan vastaajan korvaamaan kärsitystä vahingosta 277 371,36 euroa;
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka koskee sen päätöksen, jolla MO siirrettiin romanian kielen käännösyksikköön, kumoamista, perustuu huolenpitovelvollisuutta koskevan oikeuden loukkaamiseen. Kyseisessä kanneperusteessa on kaksi osaa.
                  
                              —
                           
                           
                              Ensimmäinen osa, joka perustuu siihen, että siirtämispäätös ei ole yksikön eikä kantajan edun mukainen eikä siinä noudateta toimien vastaavuutta koskevaa periaatetta;
                           
                        
                              —
                           
                           
                              Toinen osa, joka perustuu siihen, että on loukattu oikeutta tulla kuulluksi ennen siirtämispäätöksen tekemistä.
                           
                        
            
                  2)
               
               
                  Toinen kanneperuste, joka koskee sen päätöksen, jolla MO siirrettiin romanian kielen käännösyksikköön, kumoamista, perustuu siihen, että on loukattu oikeutta tulla kuulluksi. Kyseisessä kanneperusteessa on kaksi osaa.
                  
                              —
                           
                           
                              Ensimmäinen osa, joka perustuu siihen, että on loukattu oikeutta tulla kuulluksi etukäteen siten, että kantajalle ei ole toimitettu tietoja, joiden nojalla hän olisi voinut puolustautua tehokkaasti;
                           
                        
                              —
                           
                           
                              Toinen osa, joka perustuu kantajaa koskevassa vuoden 2019 arviointikertomuksessa oleviin tosiseikkoja koskeviin virheisiin ja ilmeiseen arviointivirheeseen.
                           
                        
            
                  3)
               
               
                  Kolmas kanneperuste, joka koskee arvioidun vahingon korvaamista sillä varauksella, että sitä korotetaan tai lasketaan käsittelyn aikana 277 371,36 euron summasta, perustuu neuvoston menettelyn ja päätösten lainvastaisuuteen. Kyseisessä kanneperusteessa on viisi osaa.
                  
                              —
                           
                           
                              Ensimmäinen kanneperuste, joka perustuu hallinnon menettelyn lainvastaisuuteen kantajaan kohdistuneen kiusaamista koskeneen hallinnollisen tutkimuksen aikana ja jälkeen;
                           
                        
                              —
                           
                           
                              Toinen kanneperuste, joka perustuu sen siirtämispäätöksen laittomuuteen, joka on aiheuttanut kantajalle vahinkoa, josta korvausta haetaan;
                           
                        
                              —
                           
                           
                              Kolmas kanneperuste, joka perustuu siihen, ettei kantajaa sertifioitu henkilöstösääntöjen vuonna 2014 tapahtuneen uudistamisen yhteydessä;
                           
                        
                              —
                           
                           
                              Neljäs kanneperuste, joka perustuu kantajan terveystietojen loukkaamiseen;
                           
                        
                              —
                           
                           
                              Viides kanneperuste, joka perustuu vuoden 2019 arvioinnin lainvastaisuuteen.